**DĖL ŽEMĖS SKLYPO ROKIŠKIO R. SAV., KRIAUNŲ SEN., LAŠŲ K., PETREŠIŪNŲ G., PRIPAŽINIMO BŪTINU VISUOMENĖS POREIKIAMS, JO ĮTRAUKIMO Į NEPRIVATIZUOTINŲ SKLYPŲ SĄRAŠĄ**

2021 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žemės įstatymo 46 straipsnio 1 dalimi, atsižvelgdama į Rokiškio rajono Kriaunų seniūnijos 2021 m. lapkričio 9 d. prašymą, Rokiškio rajono savivaldybės taryba

n u s p r e n d ž i a:

1. Pripažinti žemės sklypą, esantį Rokiškio r. sav., Kriaunų sen., Lašų k., Petrešiūnų g., būtinu visuomenės poreikiams (priedas).

2. Siūlyti Nacionalinės žemės tarnybos prie Žemės ūkio ministerijos Rokiškio rajono skyriui įtraukti sprendimo 1 punkte nurodytą žemės sklypą į neprivatizuotinų sklypų sąrašą.

3. Įgalioti savivaldybės administracijos direktorių atlikti veiksmus, susijusius su visuomenei būtino sklypo suformavimu ir su savivaldybės teisės įgijimu sklypą valdyti ir juo naudotis panaudos teise.

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Akvilė Šaltenė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ŽEMĖS SKLYPO ROKIŠKIO R. SAV., KRIAUNŲ SEN., LAŠŲ K., PETREŠIŪNŲ G., PRIPAŽINIMO BŪTINU VISUOMENĖS POREIKIAMS, JO ĮTRAUKIMO Į NEPRIVATIZUOTINŲ SKLYPŲ SĄRAŠĄ“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Poreikis sutvarkyti rekreacinę zoną – tvenkinį, esantį Lašų kaimo Petrešiūnų gatvėje ir palikti jį visuomenės poreikiams. Atsižvelgiant į tai, yra teikiamas savivaldybės tarybos sprendimo projektas žemės sklypo – tvenkinio, esančios Rokiškio r. sav., Lašų k., Petrešiūnų g., pripažinimo būtinu visuomenės poreikiams ir jo įtraukimo į neprivatizuotinų žemės sklypų sąrašą.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos žemės įstatymas.

**Sprendimo projekto esmė.**

Įtraukus Lašų kaimo Petrešiūnų gatvėje esantį žemės sklypą – tvenkinįį neprivatizuotinų žemės sklypų sąrašą ir pripažinus būtinu visuomenės poreikiams, Lašų kaimo bendruomenė planuoja išsivalyti užžėlusį ir apaugusį tvenkinį, kad gaisro atveju būtų galima paimti vandenį iš tvenkinio, taip pat tuo pačiu būtų pagražinta kaimo aplinka, atsirastų rekreacinė zona kaimo gyventojams.

**Laukiami rezultatai.**

Pripažinus šį objektą būtinu visuomenės poreikiams ir įtraukus į neprivatizuotinų sklypų sąrašą, atsirastų galimybė Lašų kaimo bendruomenei tekti paraiškas dėl viešosios erdvės sutvarkymo, įrengti rekreacinę poilsio zoną, kurioje gyventojai aktyviau leistų laisvalaikį.

**Finansavimo šaltiniai ir lėšų poreikis**.

Pripažinus žemės sklypą būtinu visuomenės poreikiams, sklypas būtų formuojamas rengiant žemės sklypų formavimo ir pertvarkymo projektą arba atitinkamos kadastro vietovės žemės reformos žemėtvarkos projektų papildymą, arba žemės sklypų planą, kuris prilyginamas žemės reformos žemėtvarkos projektams. Kitu etapu būtų atliekami suformuoto žemės sklypo kadastriniai matavimai, sklypas registruojamas VĮ Registrų centre. Visi šie darbai iš savivaldybės biudžeto pareikalaus lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu nevertintinas.

Kriaunų seniūnijos seniūnė Akvilė Šaltenė